വിവാഹിതയായ യുവതി ബലാത്സംഗത്തിന് ഇരയായതായി പോലീസില് പരാതി നല്കി... പോലീസ് കേസെടുക്കാത്തതിനെ തുടര്ന്ന് യുവതി വിഷം കഴിച്ച് ആത്മഹത്യ ചെയ്തു വിവാഹിതയായ യുവതി ബലാത്സംഗത്തിന് ഇരയായതായി പോലീസില് പരാതി നല്കിയിട്ടും പോലീസ് കേസെടുക്കാത്തതിനെ തുടര്ന്ന് ഉത്തര്പ്രദേശില് യുവതി ആത്മഹത്യ ചെയ്തു. തന്റെ ഭാര്യയെ അനില് എന്നൊരാള് ബലാത്സംഗം ചെയ്തെന്ന് ഭര്ത്താവ് പോലീസില് പരാതി നല്കിയെങ്കിലും, സംഭവത്തില് കേസെടുക്കാനോ, അന്വേഷണം നടത്താനോ പോലീസ് തയ്യാറായില്ല. തുടര്ന്ന് യുവതി പോലീസ് സ്റേഷനുള്ളില് വെച്ച് തന്നെ വിഷം കഴിച്ച് ആത്മഹത്യ ചെയ്യുകയായിരുന്നു. ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. എന്നാല് അധികൃതര് ഈ വാര്ത്ത നിഷേധിച്ചിട്ടുണ്ട്. അതേസമയം, കേസെടുക്കാന് വിസമ്മതിച്ച ഉദ്യോഗസ്ഥനെ ജോലിയില് നിന്ന് പിരിച്ചുവിട്ടതായും വാര്ത്തകള് വരുന്നുണ്ട്. കേസില് അന്വേഷണത്തിനും ഉത്തരവിട്ടിട്ടുണ്ട്.